
^Vh'  ruderten  zusammen  auf  dem  Lago  di  Poschiavo. 

Lieben  Sie  Robert  Bums?  fragte  Mr.  Scrutton. 

Ueber  Alles.  Sehen  Sie,  ich  trage  ihn  bei  mir. 
Oh  lesen  Sie  mir  ein  lied  vor,  damit  ich  einmal  höre, 
wie  das  schottische  klingt. 

Das  kann  ich  nicht,  sagte  der  Oxonian,  das  kann 
kein  Engländer. 

Ich  hätte  mich  erinnern  sollen,  dass  einst  einer 
liebenswürdigen  frau  kriegsräthin  aus  Hannover,  die 
ein  hochdeutsch  sprach  wie  die  engel  im  himmel,  die 
lesung  eines  Hebeischen  gedichtes  (allerdings  auf 
wunderbar  reizende  weise)  ebenfalls  —  misslang. 

Nun,  Mr.  Scrutton,  dann  will  ich  Ihnen  schot- 
tisches vorlesen. 

Ich  las  alemannisch. 

Das  ist  nicht  schottisch,  sprach  mein  gefährte, 
so  spricht  man  in  Wales. 

Wirklich?  —  Was  ich  Ihnen  aber  las,  ist  ein 
lied  von  Bums  in  schweizerische  mundart  übertragen. 
Sehen  Sie  nun  wie  nahe  wir  fernen  Schweizer  den 


allgeliebten  Schotten  haben!  —  Und  glauben  Sie 
mir,  herr,  dass  mir  von  jeher  das  schottische  meiner 
muttersprache  eigenthümlich  nahe  verwandt  erschien  ? 
Ich  könnte  Ihnen  eine  grosse  reihe  schottischer  Wörter 
nennen,  die  weder  im  englischen  noch  im  hochdeut- 
schen, sondern  nur  im  alemannischen  zu  finden  sind. 
Mr.  Scrutton  reichte  mir  feierlich  sein  taschen- 
buch  und  ich  notirte  ihm  einige  beispiele: 

,Bawtie'  bauzi;  ,bum'  bumme;  ,byke'  beicher; 
,crap'  grape;  ,daddie'  ätti;  ,dirl4  zirle;  ,giglit, 
gigeli ;  ,raukle'  rüchlig ;  ,thole'  tolle  etc.  .  .  . 
Ja,  sehen  Sie,  lieber  Freund,  das  ist  eine  närrische 
geschiente  mit  diesem  Robi.  Ich  behaupte  Ihnen 
hier  fröhlich  in's  gesicht :  sogar  ihr  Engländer  könnt 
an  vielen  sachen  von  ihm  nicht  diese  rechte  freude 
haben  wie  wir  Schweizer.  Ferner:  nicht  das  meiste, 
aber  vieles  bei  ihm  lässt  sich  nur  in's  schweizer- 
deutsche, präciser  nur  in's  zürcherdeutsche  unbeschä- 
digt übertragen,  wird,  in  hochdeutscher  küche  zu- 
bereitet, manchmal  geradezu  ungeniessbar.  —  Es 
wölbt  sich  eine  unsichtbare  brücke  zwischen  diesen 
beiden  mundarten  und  herz  und  sinn  ziehen  darauf 
herüber  und  hinüber.  Kurz,  rauh,  derb  sind  beide; 
aber  unsere  mundart  hat  einen  Vorzug:  sie  ist  in 
gefühlssachen  und  gemütsangelegenheiten  scheuer  — 

da  fliesst  sie  unterirdisch.  Das  höchste  und  das  feinste 
kann  sie  nicht  sagen :  für  das  eine  ist  sie  zu  einfach 
und  für  das  andere  zu  schüchtern.  Und  nehmen  Sie 
Bums.  Wo  er  pathetisch  wird,  da  gebraucht  er  auch 
richtig  meistens  das  reine  englisch.  Wir  nennen  das 
in  solchen  fällen  bücherdeutsch. 

Liesse  sich  Homer  oder  Shakespeare  nicht  in  Ihr 
Schweizerdeutsch  übersetzen  ? 

0  gewiss.  Ich  schmeichelte  mich  einmal  bei 
unserem  griechischprofessor  ungemein  ein,  als  ich  den 
vers  aus  der  Iliade: 

ußßpoaiat  d"äpa  /atrat  iTzspftutaa^ro  ävaxroc; 
übersetzte  mit: 

,Und  de  herr  President  Ambrosi  schüttlet  de  waudel*. 

Mr.  Scrutton  fand,  es  klinge  nicht  übel  und  ver- 
langte ein  pröbchen  Shakespeare. 

Wie  übersetzten  Sie  z.  b.  die  worte  Romeo's: 

,Lady,  by  yondor  blessed  moon  I  swear 

Tbat  tips  with  silver  all  these  fruit-tree  tops'? 

Ach,  du  lieber  himmel,  süperb,  so: 

.Jumpfer,  ich  schwöre's  eu  bim  liebe  ma 
Won  all  die  obstbäum  det  mit  Silber  tupft.' 

Der  Engländer  blieb  ernsthaft ;  er  fühlte  die 
-clownness  glücklicherweise  nicht  heraus.  Ich  that 
aber  meiner  muttersprache  ein  heimlich  gelübde. 


Hören  Sie  einmal.  Mr.  Scrutton,  ich  habe  mich 
nun  schon  seit  so  manchem  jähr  mit  euerem  lands- 
mann  Burns  beschäftigt:  —  sollte  denn  wol  nicht 
irgend  ein  einsames  menschenkind  im  schottischen 
hochland  einmal  den  einfall  haben,  unsern  Hebel  ins 
schottische  zu  übertragen? 

Wann  ich  heimkomme ,  will  ich  Mr.  Carlyle 
fragen. 

Wir  ,lagen  in  die  riemen'  und  sangen  in  die 
felsen  hinein  das  thaufrische,  alte,  ewigjunge: 

Braw,  braw  lads  of  Galla  Water, 

Braw,  braw  lads  of  Galla  Water; 
111  kilt  my  coats  abooa  my  knee, 

And  follow  my  love  thxoojrh  the  water. 

Wer  bbpperlet  a  der  chammer  a  ? 


Wer  böpperlet  a  der  chammer  a  ? 

Nu  ich  bi's,  seit  de  Heiri. 
Se  pack  di  hei,  was  witt  du  da? 

Nu  öppis,  seit  de  Heiri. 
De  schliichst  ja  wie  wenn  d'gstolle  hettst 

Chumm  lueg  nu,  seit  de  Heiri; 
De  machst  na  stämpeneie  z'letzt  — 

Cha  scho  sy,  seit  de  Heiri. 


Und  liesi  di  is  chämmerli  — 

0  las  mi ,  seit  de  Heiri ; 
Se  war's  dann  mit  mim  schlaf  verbi 

Natürli,  seit  de  Heiri. 
Und  wärist  i  mim  chämmerli  — 

0  wäri,  seit  de  Heiri; 
Se  wettst  bis's  taget,  bimer  sy  — 

Bis's  taget,  seit  de  Heiri. 


Und  wettist  die  nacht  bimer  sy  — 
Die  ganz  nacht ,  seit  de  Heiri ; 

Se  furch  i ,  chämist  wieder  gli   — 

Gli  wieder,  seit  de  Heiri. 
Was  gscheh  mag  dann  im  chämmerli 

Las  g'scheh  nu ,  seit  de  Heiri ; 
Das  rathider,  das  bhalt  für  di  — 

Verstaht  si,  seit  de  Heiri. 

0  Vreneli.  los.  säg  schläfst  du  scho. 


0  Vreneli,  los,  säg,  schläfst  du  scho? 

0  Vreneli,  los,  bist  wachber  no  ? 

1  möcht  es  bitzeli  zueder  cho, 
0  meiteli,  thuemer  uf ! 

0  thuemer  ut*  nu  das  mal, 
Das  einzig  mal,  nu  das  mal, 

1  bittedi,  gwüss  nu  das  mal, 
Stand  uf  und  thuemer  uf. 

Los  nu,  wie's  guslet  und  wie's  macht, 
Lueg  nu,  keis  sternli  schiint  dur  d'nacht ; 
Mini  bei  hämmi  nümme  wiiters  bracht, 
Chumm  lami  understah ,  chind  ! 

Und  ghörst  dann  nid  da  chuuti  gah? 
Er  gstabet  und  verschniidt  mi  na  ! 
De  chönntist  doch  verbärmket  ha. 
Iszapfe,  thuemer  uf! 

0  thuemer  uf  nu  das  mal, 

Nu  das,  nu  das,  nu  das  mal, 

1  bittedi,  nu  das  mal, 

Stand  uf  und  lami  ine,  gell? 

Sie  seit: 
0  schwätznier  nid  vu  schnee  und  wind. 
Säg  nid,  i  seig  e  grusams  chind, 
Furt,  packdi,  mach  dass  d'hei  chunnst,  gschwind, 
3  thueder  nid  uf ,  nei ! 

I  sägder  iez,  nid  das  mal, 

Nid  das,  nid  das,  nid  das  mal 
Und  einmal  iez  für  allmal. 
I  thueder  nid  uf ,  nei ! 
De  biissigst  wind  wo  um  ein  pfüüst, 
De  cheltist  gutz  wo  abegüQst, 
Ist  nüt  gege  wie  nes  chind  aschüüsst, 
"Wo'me  falsche  bueb  trout,  weischt ! 
Hut  lueget  man  es  blüemli  a, 
Morn  butzt  mä  sini  stifel  dra; 
Das  chönnedmer  as  bispiil  ha 
Wie's  eusereim  gieng,  weischt ! 
Es  vögeli  prüft  im  sunneschii, 
Morn  faht  mä's  in  es  chefi  i,  — 
Das  vögi  mag  is  warnig  sy 
WVs  eusereim  gieng,  weischt! 
I  sagder  iez,  nid  dasmal, 

Nid  das,  nid  das,  nid  das  mal, 
Nid  einmal  und  nid  keimal 
Thuenider  uf,  iez  lauf! 

Pfiif  nu.  min  schätz,  dann  chummi. 

Pfiif  nu,  min  schätz,   dann  chummi,  pfiif  nu,   dann 

chummi,  schätz  : 
Um  vatter  und  um  mueter  da  chümbrimi  ken  spatz. 

Und  ist  de  riegel  gstosse    scho  a  der  hindere  thür, 
Dann  mach  ke  nareteie  und  schliich  mer  nid  dur 

d'schür, 
Wann  d'chunnst,    chumm's  hinder  stägli   und  tüsele 

recht  gmach, 
Und  gseht  di  öpper,  thue  nu  as  galt's  en  andri  sach. 

Uf  der  gass  und  i  der  chille,  min  schätz,  da  thue  nu  so, 
As  war1  der  frönd,   as  gelti  der  ken  strauhalm  und 

ken  floh  ; 
Und  wittmi  öppe  grüeze  vu  wiitem  miteme  blick, 
Las  d'auge  nu  nid  spüle  und  mach  das  ab  im  schwick! 

I  gfall  der  gar  ken  bitze,  so  gibene  zum  bricht, 
Mira  se  chast  ja  spöttle,  i  heb  e  hässlis  gsicht ; 
Aber  liebele  mer  mit  keiner,  und  wär's  au  nu  zum  schii, 
Wie  bald  ist's  herz  verlöre  —  das,  schätz,  das  lamer  sy ! 

Höfli.  aber  tUUtli. 


Wann  Ihri  mamä  usgaht, 

Dörfti  so  frei  dann  sy, 
Echli  zum  fenster  izcho 

In  Ihres  zimmerli  ? 
I  miechene  gern  es  bsüeehli, 

S'ist  iez  so  ehalt  und  nass, 
I  möcht  echli  yerwarme  — 

Erlaubtid  Sie  mer  das  ? 

Gern,  wann  Sie  wand  so  guet  sy, 

"VVänn's  mameli  usgaht, 
Chomer  es  bsüeehli  mache 

Im  zimmer,  bi  parat. 
Sie  wand  zum  fenster  icho? 

Aha  ;  —  iez  wüssed  Sie  was, 
Es  gaht  zu  mir  dur  d'chille  dürre 

Jüngling,  verstund  Sie  das? 

0  Mimi  Witt  mitmer. 


0  Mimi,  witt  mitmer, 
0  mimi,  witt  mit? 

0  mimi,  witt  mitmer, 

0  mimi,  witt  mit? 
Witt  es  rössli  zum  riite , 

E  schäse  zum  fahre 
Oder  wottst  mitmer  z'fuess  gah  ? 

Sägs  use  was  cTwitt. 

1  pfiif  uf  din  ätti, 

Sis  land  und  sin  geldsack, 
Und  uf  di  Verwandtschaft, 

Die  brozig,  die  stolz. 
Säg,  wittmi  zum  ma  ha 

Uf  treu  und  uf  gfahr  hi, 
Dann  chumm  nu  wie  d'chunnst  grad, 

Wie  d'stahst  und  wie  d'gahst  !" 

Jogget,  chumm  fragmi. 

Joggel ,  chumm  fragmi, 
Joggel ,  chumm  fragmi, 
Soll  i  dis  schätzli  sy, 
Joggel,  chumm  fragmi. 

Möchtist  mi  liebi  ha, 

Meinst  dann  ,  das  blagmi  ? 
Soll  i  dis  schätzli  s}*, 

Joggel,  chumm  fragmi. 

Wottist  es  chüssli  ha, 
Meinst  dann,  i  chlagmi, 

Witt  du  mis  schätzli  sy, 
Joggel,  chumm  fragmi. 

Joggel,  chumm  fragmi, 
Joggel,  chumm  fragmi, 
Soll  i  dis  schätzli  sy, 
Joggel,  chumm  fragmi. 

Öppis  Neus.  Chind. 

Öppis  neus,  chind,  öppis  neus,  chind, 

Öppis  herzig  nett  neus, 
Es  märtschiff  voll  chnabe 

Zum  verchauf  chunnt  zun  eus  ! 

Chor. 
Es  chind  bruucht  es  bett  und 
S'bett  chüsseli  dri, 
Und  i  gang  nid  is  nest  bis 
I  schläferig  bi. 

Liebe  vatter,  liebi  mueter, 

Jez  lömi  nu  ga, 
Und  i  gang  nid  is  bett  und 

Z'erst  wotti  en  ma. 

Es  chind  etc. 

I  han  e  schöns  güetli 

Und  sache  grad  gnueg, 
Und  gibe  brav  z'ernte. 

Es  bruucht  nu  en  ptiueg. 
Es  chind  etc. 

Zur  Gsundheit  und  guet  Nacht,  min  Schatz. 


Zur  gsundheit  und  guet  nacht,  min  schätz, 

Se  schlaf  iez  wol  und  gsund ,  du ; 
I  chumme  nümmen  uf  da  platz, 

Weischt,  bi  i  nid  din  hund,  du! 
I  cha  na  laben  ohni  dich, 

Milchsuppegsicht ,  erlaubmer  : 
Lueg  uf  mi  abe  chlaftertüüf, 

Das  ist  nier  ei  thue,  glaubraer. 

Du  bist  se  frei  und  seist,  es  sei 

Z'hürate  ziit  nach  jähre. 
Ich  bi  se  frei  und  säge,  's  sei 

Mi  sach  nid,  so  lang  z'tare. 
I  weiss  wol,  wie  di  fründtscheft  ist. 

Die  wottmi  vu  der  schäuke, 
Wott  höcher  ufe  mit  der  na  — 

'S  chönnt  sy,  de  chönntst  di  bräuke. 

I  heb  und  sei  nüt ,  gänd's  der  a. 
Das  chanier  wäger  wurst  sy. 

I  cha  mit  wenig  batze  na 

En  freie  frohe  purst  sy. 
E  fröhlis  herz  i  gsundem  liib 

Thueni  für's  höchst  guet  halte. 
Und  bisder  istmer  d'armuet  gliich, 

Wänni  nu  das  cha  bhalte. 

En  pfau  i  siner  federepracht. 

I  nähms  na  mitem  uf,  i, 
Gang,  ziehnem  nu  sis  bälgli  ab. 

Hast  en  usöde  sehlufi. 
Nu,  sei's  wie's  well,  am  zwölfi  gabt 

De  mond  uf  und  dann  chummi. 
Bist  halt  min  schätz ,  drum  bini  au 

Nid  müehschüüch  ,  liebi ,  tummi ! 


Magst  en  bitrogne  Purst  sy. 


Magst  en  bitrogne  purst  sy  — 
Gang,  wiibergunst  ist  chisel. 

Das  schriib  nid  zum  verlurst  i, 
Das  gaht  verbi  wie  risel. 

Wellen-  und  wulchegwander, 
Gwechslig  abrellewätter  — 

'S  ist  eini  wie  die  ander, 
Seig's  d'Züsi  oder  d'Kätter. 

Gang   schämdi,  was  mag  dra  sy, 
Sich  in  es  gsicht  z'vernare ! 

Gang  schäindi,  witt  en  ma  sy, 
Se  las  da  lätzchopf  fahre. 

Furt,  suech  en  lustige  gspahne, 
Hock  mitem  hinder  de  suuser, 

Und  trink  en  rechte  fahne 

Und  dann  verschlaf  dis  gmuuser, 

Hey,  da  staubig  Müller. 


Hei,  da  staubig  müller 
Mit  sim  staubige  huet ; 

Er  verdienet  en  thaler, 
Ehner  en  feufer  verthuet. 

Staubig  ist  sin  chittel, 

Staubig  ist  gsicht  und  haar, 
Staubig  ist  au  de  chuss  gsy, 

Woner  mer  gg&  hat,  da  nar. 

Hei,  da  staubig  müller, 
Staubig  morn  wie  hütt; 

Nu,  gsägott  sis  hamperch, 
'S  breicht  doch  mänge  mütt. 

Fülltem  staubigi  müttseck, 
Bringtem  staubigi  thaler ; 

Gab  min  schoope  für  da 
Staubig  müllermahler. 

Wegen  Öpperem. 


Mis  herz  ist  schwer  —  i  säge's  nid  — 

Ist  schwer  vu  wegen  Öpperem  ; 
I  chönnt  e  langi  winternacht 
Durwache  wegen  Öpperem. 
0  weh,  da  Öpper! 
Juhe ,  da  Öpper  ! 
I  luff  gern  zringeligum  um  d'welt 
Und  nu  vu  wegen  Öpperem. 

Ihr  gueten  engel,  händem  sorg 
Und  luegedmer  mim  Öpper ! 
Und  löndem  nie  nüt  böses  gscheh 
Und  bringedmer  gsund  min  Öpper ! 
0  weh !  da  Öpper  ! 
Juhe!  da  Öpper! 
I  thät  —  i  thät,  was  weissi  nid 
Für  desäb  Öpper ! 

Bin  gester  neimehi,  o  weh. 


Bin  gester  neimehi,  o  weh, 

Es  wegli ,  dem  i  nümme  trau, 
I  han  zwei  schöni  äuge  gseh, 

Zwei  schöni  äuge,  dunkelblau. 
'S  ist  nid  das  goldi  chruselhaar, 

Das  müüli  nid,  wie  rosethau, 
Und  nid  das  stimmli,  hell  und  chlar  — 

'S  sind  nu  die  äuge,  dunkelblau. 

Sie  hätmi  z'underobsi  gmacht, 

Verruckt!  —   Warum?     Hä  ,  weissi's  gnau  ? 
Wol ,  friili  wol :  sid  gester  z'nacht 

Ist  alles  i  mer  dunkelblau. 
I  will  mi  fassen  i  giduld, 

'S  cha  sy ,  es  grathmer  na ;  —  nu  schlau !  — 
Und  ginggets,  stirbi  dra  —  :  sind  d'schuld 

Diesäben  äuge,  dunkelblau. 

Meiteli  ist  dur's  Bächli  ggange. 

Meiteli  ist  dur's  bächli  ggange, 

Bittedi  deddoch  ä  — 
Lat  de  rock  is  wasser  hange, 
Wird  era  nümme  troche. 

Meiteli,  meiteli,  wie  bist  nass, 

Bittedi  deddoch  ä  — 
'S  underröckli  tropfignass, 
Wird  der  nümme  troche! 

Nu,  trifft  öpper  öpper  a 
Öppen  am  bach  bim  mähe, 

Öpper  wott  es  chüssli  ha, 
Bruucht  dann  öpper  z'chrähe  ? 

Öpper  wott  dur's  thäli  gah, 

Öpper  öpper  chüsse  — 
Gaht  das  öpper  öppis  a, 
Bruucht  das  öpper  z'wüsse  ? 

Meiteli,  meiteli,  wie  bist  nass, 

Bittedi  deddoch  ä! 
'S  underröckli  tropfignass  — 
Wird  der  nümme  troche ! 

Min  Hans. 


Min  Hans  ist  doch  de  suuberst  chnab 

Land  us,  land  i,  land  uf  und  ab  ; 
Keis  finkli  pfiift  so  schön  as  er, 

Ken  stadtherr  tanzt  so  Hecht  as  er. 
Und  wann  er  seit,  i  gfallem  au, 

Mini  äuge  seigid  dunkelblau, 
Dann  istmer  s'herz  doch  mängmal  scho 

Vor  freud  uf  d'lippen  ufecho. 

Und  wann  'ne  z'acherfahre  gseh 

Dur  wind  und  wetter,  blast  und  schnee, 
Und's  wieder  gaht  der  heimet  zue, 

Dann  luegem  nahe,  ha  kei  rueh. 
Und  lüüts  dann  endli  bättziitstund, 

Dann  weissi  scho  wer  zuemerchunnt 
Und  wer  mi  chüsst  und  wer  mer  seit, 

Er  bliibmer  treu  in  ebikeit.     Arne. 


29 


Min  Schatz  ist  wienes  Röseli. 


Min  schätz  ist  wienes  röseli, 
Wo  frisch  in  summer  blüeht, 

Min  schätz  ist  wiene  guets  schöns  lied, 
Won  ein  so  recht  durgliieht. 

So  herzig  d'bist,  herzliebste  schätz, 

So  herzli  liebi  di : 
Und  lieb  ha  willi  di,  min  schätz, 

Bis  trochen  ist  de  Rhi. 

De  Rhi  mag  trochne,  de  Rigi  mag 

1  heisser  sunn  vergah  : 
Ich  ha  min  schätz  lieb  bis  emal 

Mi  letzti  stund  wird  schla. 

Und  bhüetdi  Gott,  min  liebste  schätz, 

Es  wiili  bhüetdi  Gott! 
I  chumme  wieder  wänni  scho 

Zehetusig  stund  wiit  sott. 

Ach  min  Hans  hat  Abschied  gnah. 

Ach  min  Hans  hat  abschied  gnah, 

Ueber  de  berge  gaht  sin  gang; 
All  mis  glück  ist  mitem  na 

Und  mir  ist  so  angst  und  bang. 
Hebern  sorg,  du  ruuche  wind, 

Rege ,  risel ,  thiiend  nid  weh ! 
Machern  nu  es  äli  lind, 

Hebern  sorg,  du  fiserschnee. 

Wenn  der  abig  dann  dem  tag 

Still  die  müeden  äuge  schlüsst, 
"Wanner  dann  nu  schlafe  mag 

Und  e  frohs  Verwache  gnüsst ! 
Ach,  du  denkst  gwüss  mängmal  hei, 

Seist  min  name  liis  zu  dir ; 
Bist  au  wiit  fürt,  einerlei, 

Hans,  dis  herz  ist  doch  bi  mir. 

D'Jumpfer  Mariane. 


D'Jumpfer  Mariane 

Lueget  zum  fenster  uus ; 
Spilled  drei  jung  chnabe 

Ballspil  vorem  huus. 
Det  am  jüngst1  und  schönste 

Hat  sie  gfalle  gha; 
Nu,  er  ist  na  wol  jung, 

Aber  er  wachst  scho  na. 

Vatter,  liebe  vatter, 

Los ,  das  war  nid  tumm  : 
Schicke  na  für  es  jähr  ufs 

Polytechnicum. 
Bindedem  ums  hüetli 

Es  bändeli  wiiss  und  bla, 
Und  das  soll  bidüüte: 

Da  ist  nümme  z'ha. 

D'Jumpfer  Mariane 
Trüehet  und  wird  gross, 

Schön  und  hin  und  liepli 

Wiene  jungi  ros. 
Und  alliwile  schöner 

Wird  d'jumpfer  Annemarie, 
Kei  lilie,  kei  kaiserchron 

Ist  so  schön  wie  sie. 

Au  de  Karli  starchet 

Wiene-n-eich  im  saft, 
Frisch  und  breit  und  blüehed, 

Chech,  voll  gsunder  chraft. 
Wann  er  äsen  iifrig 

Strebt  dur  busch  und  holz  : 
„Du  gist  na  forstamtmä  !" 

Seit  d'frau  sunne  stolz. 

D'summerziit  ist  umme, 
D'bjetter  falled  ab, 
Die  schöne  tag  sind  übere 

Für  mich  und  für  min  chnab. 
Nu,  viel  schöneri  ziite 
Werdedmer  na  ha, 
Ist  min  schätz  na  wol  jung, 
He,  so  wachst  er  na. 

Der  Ätti  verbülit's. 


Der  ätti  verbüüt's,  und  d'mueter  vcrbüiit's, 

Aber  's  töchterli's  ghör  ist  schwer. 
T3  hat  nid  gmeint  dass  das  miiesli  wo's  macht, 
So  bitter  dann  z'esse  war. 

De  Hanseli  Gumpuf,  da  lang  lang  ma, 
Hät's  ebe  do  doch  für  de  nare  gha. 

E  chue  und  es  chalb  und  es  schaf  und  es  hus, 

Und  sibezg  fränkli  a  baar, 
Und  es  hüslerstöchterli  na  dezue 
Mit  äuglene,  schwarz  und  chlar: 

De  Hanseli  Gumpuf,  da  lang  lang  ma, 
Häts  ebe  do  doch  für  de  nare  gha. 

'S  bitroge  Meiteli  jameret. 


Ach  Gott,  wie  bitter,  bitter  reut's 

Mi  iez,  du  böse  ma, 
Dass  i  dim  falsche  gsicht  vertrout, 

Dim  häle  gloset  ha. 

Jez  sind  die  rote  bagge  fürt, 

Etgestet  ist  mi  gstalt, 
Verloren  ist  mis  heiter  herz, 

'S  hat  nüt  gwüsst,  wie  mä  fallt. 

Jez  muesi  tolle  höhn  und  spott, 
'S  frechst  mensch  vernütet  mi, 

Wo,  wämän  alles  wüsst,  wie's  ist, 
Vil  schlechter  lebt  als  i. 

Ach,  wann  de  vatter  a  mi  denkt, 

Se  starret  er  a  d'wand, 
Und's  müeterli  liit  tüüf  im  bett, 

Es  hat  sie  gleit  vor  schand. 

Ghöri  de  vatter  ummegah, 

Se  truckt's  mer's  herz  fast  ab, 

Und  gsehni  ihres  mueteraug, 
Muesi  verbriegge  drab. 

Verlaugne  nu  dis  chindli,  du. 
Las  mich  in  liimpe  gah; 

Dich  straft  de  himmel  sicher,  dich, 
Dich  trifft  sin  fluech  scho  na!  - 


Stbffi  Schwarz. 

De  Stöffi  Schwarz  hett  d'Grite  gern, 

Losmer  iez  da  hüüret, 
Er  seitens  a  der  Wienecbt  fern, 

Losmer  iez  da  hüüret. 
D'Grite  luegten  usöd  a, 
Seit:  „I  chadi  nid  verstah; 
Chönntist  ehner  wieder  gah;tt 

Losmer  iez  da  hüüret. 

De  Stöffi  leit  si  uf's  bitte  do, 

Losmer  iez  da  hüüret, 
D'Griten  ist  ehalt  wie  de  ma  im  mo, 

Losmer  iez  da  hüüret. 
Stöffi  zännet  wienes  chind, 
Grünet  si  na  d'auge  blind, 
Dräut,  er  schüüss  si  dur  de  grind, 

Losmer  iez  da  hüüret. 

Ziit  und  glück  gönd  ab  und  zue, 

Losmer  iez  da  hüüret, 
Verschmähti  liebi  lat  kei  rueh, 

Losmer  iez  da  hüüret. 

Endtli  seiter:  bin  e  chueh, 
Ase  wegeme  hudi  z'thue, 
Lauf  da  nar  dem  tüfel  zue! 
Losmer  iez  da  hüüret. 

Frag  de  dokter  wie's  na  chunnt, 

Losmer  iez  da  hüüret, 
Do  wird  sie  chrank,  er  wird  gsund. 

Losmer  iez  da  hüüret. 
'S  mottet  inere,  chunnt  nid  drus, 
'S  züjndtere  zun  äugen  us, 
Süfzger  lat  sie,  's  ist  en  grus, 

Losmer  iez  da  hüüret. 

"'S  Stöffis  herz  ist  nid  vu  stei, 

Losmer  iez  da  hüüret, 
Der  Grite  gahts  dur  marg  und  bei, 

Losmer  iez  da  hüüret. 
Wott  nid,  dass  sie  sterbi  dra, 
Denkt,  er  well  verbärmket  ha ; 
Gänd  do  gli  drufs  hochsig  a, 

Gäll,  das  ist  en  hüüret! 


0  ich  Nar,  hett  ich  nid  gwiibet. 

0  ich  nar,  hett  ich  nid  gwiibet, 

Ach  wie  chönntsmer  doch  so  woll  sy; 
Jezed  hani  wiib  und  chinder, 

Und  die  leere  buch  wand  voll  sy. 
Eimal  chnöpfli,  zweimal  chnöpfli, 
Drümal  chnöpfli  tägli, 
Sie  chnöpflediner  alles  mehl  eweg, 
Die  hungerliidermägli. 

Not  und  hunger  chömmed  z'schliiche, 

Glürled  hinnen  a  der  thüre, 
Jagi's  det  mit  schaffe,  chiiche, 
Gügsled  sie  am  feister  fürre. 

Eimal  chnöpfli ,  zweimal  chnöpfli, 
Drümal  chnöpfli  tägli; 
Sie  chnöpfledmi  na  z'lumpus  z'letzt, 
Die  hungerliidermägli! 

Ma.  iez  hör  doch  mit  dim  Kiib. 


Ma,  iez  hör  doch  mit  dim  kiib, 

Bist  en  chetzers  zanggi ! 
Bin  i  scho  dis  ehli  wiib, 

Sklavin  nid,  da  danki. 
„Eim  vun  eus  stallt  ghorsam  ar 

Elsbet,  Elsbet! 
Wem  ?     Der  frauen  oder  'm  ma, 

Ehwiib  Elsbet?" 


Fahstmer  mitem  ghorsam  a? 

Bringstmer  wieder  derigs  ? 
Lauf  der  fürt  enanderna, 

Mag  nid  all  so  gherrigs ! 
„Luffist,  wurs'mi  übernäh, 

Elsbet,  Elsbet; 
Müesstmi  friili  dri  ergä, 

Ehwiib  Elsbet." 

Gsehst,  de  brichst  mer  na  mis  herz, 

Stirbe ,  cha  der's  säge ; 
Dank,  wie  wettist  du  da  schmerz, 

Wann  i  sturb,  ertrage? 
„Wur  mis  aug  zum  himmel  lenke, 

Elsbet,  Elsbet, 
Dass  er  mer  mög  fassig  schenke, 

Ehwiib  Elsbet." 

»o,  dann  chummi  as  en  geist, 

Will  di  scho  verschrecke ! 
Z'nacht  am  zwölfi,  dass  d's  nu  weischt, 

Müend  di  gspengster  wecke! 
„Thueni  wieder  eini  zue 

Wie  mi  Elsbet, 
Lömmer  gwüss  all  tüfel  rueh, 

Ehwiib  Elsbet!" 

Pfiifen  uf  die  ganz  Gschicht. 

D'Grite  hani  welle  ha, 
Ha  ja  gmeint  in  himmel  z'cha  ; 
Nachem  hochsig  —  frag  nid  nah 
Pfiifen  uf  die  ganz  gschicht. 

Ist  so  sanft  und  artig  gsy, 
Wienes  butichindeli ; 
'S  hett  na  gschiider  ggü  as  nü   - 
Pfiifen  uf  die  ganz  gschicht. 

Wieni  mit  der  Grite  lab, 
Ob  im  l'riden,  ob  im  chläb, 
Mira  magmä's  wüsse  sab  ; 

Pfiifen  uf  die  ganz  gschicht. 

Sie  im  todtehämpli  ha 
Und  de  würme  z'brösele  la  — 
Weuschti's  —  so  erfiehr  sie's  na  - 
Pfiifen  uf  die  ganz  gschicht. 

De  nuefer  Wittlig. 


Ha  mit  eme  cholder  hochsig  gha 

So  um  Martini  umme, 
Es  hätmer  d'freud  am  lebe  gnah, 

Glaub 's  gern  bi  sonere  trumme. 
Vil  bitters  hani  abegschluckt, 

Mängs  umues  abegworget; 
Do  ischi  endtli  doch  etnuckt, 

Und  hani  sie  versorget. 

Starch  drümal  bösi  sibe  jähr 

Sind  sid  dem  böse  hochsig ; 
Jez  ischi  g'reist,  weiss  nid  wohi  — 

Ach ,  's  istmer  nid  gar  grochsig ; 
Nu  wüssti  doch  gern  wo  sie  ist, 

I  will  grad  d'warret  säge, 
Von  alle  wiiberen  i  der  wält 

Cham  sie  mer  z'mindist  giäge. 

Sie  hat  e  schöni  liich  gha  na 

Und  hat  e  schöns  grab,  währli. 
Hat  sie  acht  doch  de  tüüfel  gholt? 

So  eini  möchter  schwerli. 
Ist  ehner  obsi,  glaubi  schier, 

Go's  tunnere  nahemache  ; 
Es  chiidtmer  ganz  wie-n-ihri  stimm, 

Ghöri  es  wätter  chrache. 

Sie  ist  en  lustige  Chriigel. 


Sie  ist  en  lustige  chriigel, 
Sie  ist  en  herzige  chriigel, 
Sie  ist  en  schatzechrügel, 
Mis  lieb  lieb  wiibli,  mis. 

Wo  häts  na  so  es  titti, 
Eso  e  gschatzigs,  bittdi  ? 
Tiiiif  i  der  herzesmitti 
Sitzt's  diamäntli,  mis. 

Sie  ist  en  lustige  chriigel, 
Sie  ist  en  herzige  chriigel, 
Sie  ist  en  schatzechrügel, 
Mis  lieb  lieb  wiibli,  mis. 

Uf  riiüchste  lebeswege 
Erkämpfen  und  ertrage, 
I  cha's  —  min  schönste  sege 
Ist  ja  's  lieb  wiibli,  mis. 


45 


Vor  Tag  scho  uf  ist  nlit  für  mi. 


Yor  tag  scho  uf  ist  nüt  für  mi, 

Mag  nid ,  das  thuetmer  gruuse  ; 
Wann  alls  im  schnee  vergrabe  liit, 

Wer  möcht  so  früeh  scho  use ! 
'S  chiidt  nett  vorusse,  ghöri  scho, 

Und's  guslet  lieb  und  herrli, 
De  biswind  biisst  eim  d'ohren  ab, 

'S  wott  winter  werde,  währli ! 

Tor  tag  scho  uf  ist  nüt  für  mi, 

Mag  nid,  das  thuetmer  gruuse, 
Wett  eh'  unggässe  z'nacht  i'  bett 

As  früeh  am  morgen  use. 
De  wind  haut  d'tanne  durenand, 

Es  regnet  äst  ganz  gfährli ; 
Los  au,  wie's  chuutet  's  chämi  ab, 

Es  gfrüürt  eim  iedes  häurli. 

En  warme  hock,  e  fröhlis  wiib, 

Dann  isches  nid  so  gfährli ; 
Gnueg  speck  und  wii  und  brot  debi 

Hilft  über's  rüüchst  weg,  währli. 
Nu  nid  am  morgen  use  früeh, 

Nu  das  nid,  's  thuetmer  gruuse ; 
Z'erst  mueses  wieder  früehlig  sy, 

Ehn'i  mag  früehner  use. 


47 


Hans  Anderes,  min  Schatz. 


Hans  Anderes,  min  schätz,  Hans, 

Weischt,  i  der  ersti  na, 
Da  hast  e  schwarzes  rollehaar, 

E  fröhlis  gsichtli  gha. 
Jez  ist  di  stirne  chahl,  Hans, 

Und's  haar  wie  schnee  druf  gstreut ; 
Doch  sege  Gottes  uf  dis  haupt, 

Hans  Anderes,  mi  freud. 


Hans  Anderes ,  min  schätz ,  Hans, 

Sind  mitenand  berguf, 
Und  mänge  lustige  tag,  Hans, 

Hämer  verlebt  duruf. 
Jez  hotteredmer  durah,  Hans, 

Doch  gömmer  hand  in  hand, 
Und  gruehned  z'letzt  in  eim  grab, 

Hans  Anderes,  binenand. 

De  Früehlig  chunnt. 


De  früehlig  chunnt  mit  sunn  und  blueme, 

De  winter  flieht  us  berg  und  thal, 
De  himmel  ist  so  blau,  so  heiter 

Und  luuter  ruuscht  de  wasserfal. 
Frisch  zieht  de  morgen  über  d'alpe, 

Der  abig  chunnt  voll  sunneschii, 
Und  alles  freut  si  a  der  wärmi, 

Ich  freu'  mi  a  mim  Meieli. 


Und  d'früehligsblueme  blüehnd  in  summer, 

Dann  chunnt  de  herbst  voll  nebeltag, 
Und  wieder  guslet  druf  de  winter, 

Bis  en  de  früehlig  paschge  mag. 
So  chömmed  und  so  schwinded  d'ziite, 

So  risled's  lebe  liis  verbi, 
Nu  eis  bliibt  still  und  fest  und  ebig : 

Mi  liebi  zu  mim  Meieli. 

Summerziit  ist  schön. 


Summerziit  ist  schön, 

Blueme  blüehnd  zentumme ; 
'S  wasser  ruuscht  is  thal, 
I  denk  a's  schatzli  numme. 
Alhvil  bini  wach, 
Stuune  no  so  limine, 
Schlafe  channi  nid, 
Denk1  a's  schatzli  numme. 

Liisli  chunnt  iez  d1  nacht, 

Alli  schlafe ,  träume  ; 
1  denk  a  min  schätz, 
Mues  mim  heiweh  gaume. 
Allwil  bini  wach, 
Stuune  nu  so  umme, 
Schlafe  channi  nid, 
Denk1  a's  schatzli  numme. 

Sitzen  ab  und  denk1, 

Will  em  es  briefli  schriibe, 
Lese  chaner  nid, 
Nu  so  later's  bliibe. 
Allwil  bini  wach, 
'S  ruuschet  i  de  tanne  — 
Cham  en  schöne  träum, 
Brächtmer's  schatzli  anne ! 

A  mis  Mary  im  Himmel. 


Du  bleiche  spate  inorgestern, 

Ziehst  wieder  still  dur's  morgeroth 
Und  winkst  dem  tag,  ach,  grad  wie  fern, 

Wo  mir  mis  Mary  nimmt  de  tod.  — 
Du  liebi  seel  im  stormfeld, 

Wo  wandlist  iez  i  duft  und  glänz  ? 
G  sehst  du  mi  da  uf  chalter  weit 

Im  herzeleid  versunke  ganz '? 

Und  denki  nid  mirlebtig  dra  ? 

Am  ciliare  bach,  im  chüehle  thal 
Da  hümer  stillen  abschied  gnah, 

Und  händis  küsst  zum  letztenmal. 
Das  bliibtmer  bis  i  cbikeit  — 

I  gsehnedi  na  vormer  stall, 
Du  lieblis  bild  ....  wer  hettis  gseit, 

El  gält.für's  leben  abschied  da? 


Dur  miesfüecht  felse  ruuscht  de  bach, 

Und  d'bueche  tauched  d'bletter  dri ; 
D'waldrose  wölbt  e  heimeligs  dach 

Und  schlüüsst  is  wienes  hüttli  i. 
Waldbluemen  aller  arte  blüehnd 

Drininne,  säged  :  „gruehn  wann  d'witt!' 
Bis  d'sunne  meint:  „iez,  chinde,  müend 

Er  wäger  hei,  's  ist  hochi  ziit !" 

I  weiss  na  ieders  blüemli,  ach, 

Es  istmer,  's  sei  erst  gester  gsy  .... 
Wie  allwiil  tüüfer  wüehlt  de  bach, 

Grabt  si's  dem  herz  au  tüüfer  i. 
Du  liebi  seel  im  sternefeld, 

Wo  wandlist  iez  i  duft  und  glänz? 
Gsehst  du  mi  da  uf  chalter  weit 

I  herzeleid  verlöre  ganz  ? 


53 


Mis  Herz  ist  in  Berge. 


Mis  herz  ist  in  berge, 

Mis  herz  ist  nid  da, 
Mis  herz  ist  in  berge 

De  steiböcke  nah', 
Suecht  de  bär  i  de  schluchte, 

Jagt  d'gems  uf  der  flueh ; 
Mis  herz  ist  in  berge, 

Hat  niene  sust  rueh. 


Bhüet  Gott  mini  berg, 

Du  mi  heimelig  Schwiiz, 
Der  freiheit,  der  manns-chraft 

Du  wiegen  und  sitz. 
Wohin  i  mag  wandre 

Und  woni  au  bi, 
Mini  berg,  mini  borg 

Simmer  allwil  im  si. 

Ihr  blüehede  thäler 

Voll  chorn  und  voll  chlee, 
Ihr  felsige  fl liehe 

Voll  ewigem  schnee, 
Ihr  tosede  giessbäch, 

Du  spieglede  see, 
Bhüetigott,  bhüetigott 

Bis  i  eu  wiedergseh. 

Mis  herz  ist  in  berge, 

Mis  herz  ist  nid  da, 
Mis  herz  ist  in  berge, 

De  steiböcke  nah1, 
Suecht  de  bär  i  de  schluchte, 

Jagt  d'gems  uf  der  flueh, 
Mis  herz  ist  in  berge, 

Hat  niene  sust  rueh. 

Vor  alter  Ziit. 


Soll  alti  fründscheft  gstorbe  sy 
Und  alls  verschwunde  wiit? 
Soll  alti  fründscheft  gstorbe  sy 
Und  d'tag  us  alter  ziit? 

Der  alte  zit,  min  fründ, 
Der  alte  ziit! 

En  guete  brave  treue  schluck 
Der  alte  ziit! 

Weischt,  wiemer  zämme  klettered  sind, 

In  bergen  umme  wiit? 
Wol  mängnial  häts  müed  fiiess  ggä,  fründ, 

Sid  alter  ziit. 

Weischt,  wiemer  köthlet  händ  im  bach 

Bis  spat  zur  suppeziit. 
Dann  hättis  's  grusam  Weltmeer  trennt 

Sid  langer  ziit. 

Da  hast  mi  hand,  du  alte  fr  und, 

Gib  dini,  her  demit ! 
Und  iez  en  guete  feste  schluck 

Der  alte  ziit. 

I  glaub  du  magst  diu  stifel  na, 
Mir  ister  au  nid  z'wiit ; 

So  chumm,  mer  pütsched  fröhli  a 
Der  alte  ziit ! 

Frau  Wirthin,  mached  d'ürte. 

'S  ist  ämig  au  e  dunkli  nacht  — 

Nu  mira ,  wen  sie  z'stürchle  macht ; 
Bier  ist  de  mo,  schnaps  sterneschii, 
Und  d'sunn  ist  neue  rothe  wii. 
Frau  wirthin,  machedis  d'ürte, 
D'ürte,  d'ürte,  d'ürte, 
Frau  wirthin,  machedis  d'ürte, 
Und  bringed  dann  na  e  mass ! 

De  riich  cha  brösele  guet  und  fuul, 
Der  arm  lebt  vu  der  hand  i's  muul ; 

Nu,  's  wirthshuus  machtis  alli  gliich, 
Dann  wer  en  tips  hat,  da  ist  riich. 

Mis  glesli  ist  en  tüüfe  see, 

I  wirfe  dri  mis  ach  und  weh ; 
D'freud  ist  e  lustigi  forell  — 

Trink  nu  tüüf  gnüeg,  dann  häschi  schnell. 
Frau  Wirthin,  machedis  d'ürte, 
Und  bringed  dünn  na  e  mass ! 

Was,  soll  en  armen  Ehrema. 


Was,  soll  en  armen  ehrema 

Sin  chopf  la  hange  wege  dem  ? 
E  fiigi  chnechtseel  lömer  gah, 

Arm  dörfmä  sy,  trotz  alldem! 
Trotz  alldem  und  alldem, 

Werchedmer  unbrüehmt,  trotz  dem  ; 
De  rang  ist  nus  gipräg  vum  geld, 

De  ma  ist's  gold  trotz  alldem  ! 

Mir  essed  chost,  und  trinked  most 

Und  gönd  im  zwilch  und  alldem. 
Die  fiine  tüecher  trinked  wii, 

En  ma  ist  ma  trotz  alldem. 
Trotz  alldem  und  alldem, 

Trotz  ihrem  gstaat  und  alldem, 
En  ehrema,  und  na  so  arm, 

Da  staht  vora.  trotz  alldem. 

Da  purst,  ma  seitem  „herr",  lueg  ar 
Wott  vornehm  thue  mit  alldem  ; 

Mag  hunderte  z'bifelle  ha, 

Ist  doch  en  tropf  trotz  alldem. 

Trotz  alldem  und  alldem, 

Trotz  uhr  und  gschmeid  und  alldem, 
En  ma  vo  unabhängigem  sinn, 

Lacheten  us  trotz  alldem. 

En  künig  cha  zum  ritter  schla, 

Zum  grafe  machen  und  zu  dem  ; 
Er  mach  emal  en  ehrema, 

Da  fehltem  ebe's  züüg  zu  dem ! 
Trotz  alldem  und  alldem, 

Trotz  rang  und  stand  und  alldem, 
Chernhafti  stolzi  biderkeit 

Staht  über  rang  und  alldem. 

Drum  bätt  alitag,  dass  's  so  cho  mag, 
Und  's  wird  so  cho  trotz  alldem, 

Dass  wiit  und  breit  nu  d'biderkeit, 
D' Vernunft  nu  herrscht  trotz  alldem. 

Trotz  alldem  und  alldem, 
Es  wird  so  cho  trotz  alldem, 

Dass  ma  dem  ma,  wohi  d'magst  gah, 
Wird  brüeder  sy  trotz  alldem ! 

